Dr Name "Rhy" stammt vo de indogermanische Wurzle H1reiH- ab, was so viel wie "fliesse" bedütet het. Us dr glyche Wurzle kunnt au s alemannische Wort rinne oder s altgriechische rhëin, wo beidi au fliesse bedüte. Dä Ursprung findet sich au in romanische Bezeichnige fyr Fluss, wie z.B. im Spanische Rio. D Kelte hän de Fluss als Gott verehrt und em Rhênos gsait, und Grieche und Reemer hend dodrvo abgleitet Ρήνος / Rhenus.